open-index/open-wikipedia-markdown huggingface dataset:
Cameltoe

náhľad|Cameltoe u ženy
náhľad|Ťavie prsty ()
**Cameltoe** alebo **camel toe** je anglický slangový výraz, ktorý sa používa k opisu obrysu velkých pyskov ohanbia, ktorý môže byť u žien viditeľný cez tesné oblečenie. Obdobná situácia môže nastať u mužov, ktorým cez tenké oblečenie môže byť vidieť obrys semenníkov;  v anglickom slangu sa označuje ako *moose knuckle*. Do slovenčiny by sa dal výraz *camel toe* preložiť ako „ťavie kopýtko“; používa sa tiež výraz „ťavia noha“.

## Príčiny vzniku
Príčiny vzniku *camel toe* nie sú vždy zrejmé. K jeho vzniku bežne dochádza v dôsledku nosenia tesného a priliehavého odevu, ako sú napríklad tesné džínsy, šortky, spodná bielizeň, plavky, športové elastické nohavice, pančuchy, mokré oblečenie či v dôsledku intenzívne. Vďaka kombinácii anatomických faktorov a priliehavosti tkaniny v oblasti okolo štrbiny ohanbia, tak môže dôjsť k tomu, že oblasť rozkroku svojím vzhľadom pripomína kopyto ťavy alebo iného párnokopytníka.

## Cameltoe v kultúre
Cameltoe sa buď ako výraz, alebo explicitne znázornený, objavuje v americkej kultúre, ale aj v kultúre nemecky hovoriacich krajín. Výraz sa objevil napríklad vo filme *[[Pán Rosnička]]* (*The Weather Man*), kde hrá významnú rolu v rozvoji deja. Vo filme *[[Superbad]]* sa naopak vyskytuje pánska podoba *camel toe* a hlavní dvaja protagonisti sú označovaní ako *camel tail*. Vo filme *[[Scary Movie 2]]* je *camel toe* opísaný ako bojová technika. *Camel Toe* je potom komediálny album *[[The Bob & Tom Show]]*.

## Referencie

## Iné projekty

## Pozri aj
* whale tail

## Zdroj

Kategória:Sexuálny fetišizmus
Kategória:Sexuálny slang
Cassatella di sant'Agata

náhľad|Plech s ''cassatelle di sant'Agata''
**Cassatella di sant'Agata** (sicílsky *minnuzzi 'i sant'Àjita*, doslovne „prsníky svätej Agáty“) je tradičný zákusok zo sicílskej Catanie pripravovaný počas festivalu svätej Agáty, ktorý sa každoročne koná od 3. do 5. februára.

Na počesť svätej Agáty, patrónky Catanie a katolíckej mučenice, ktorá bola mučená odťatím prsníkov, má koláč tvar prsníkov. Svätá Agáta zložila sľub panenstva a odmietla sa vydať za rímskeho prefekta Quintiana, ktorý ju počas prenasledovania kresťanov za vlády Décia udal úradom ako kresťanku.

*Cassatelle di sant'Agata* sú okrúhle sladkosti vyrobené z piškótového cesta namočeného v rosolio a plneného ricottou, kúskami čokolády a kandizovaným ovocím, ako sú pomaranče alebo citróny. Zvonku sú pokryté bielou polevou a navrchu zdobené kandizovanou čerešňou. Ricotta sa vyrába výlučne z ovčieho mlieka.

## Referencie

## Pozri aj

* Capezzoli di Venere

## Zdroj

Kategória:Talianska kuchyňa
Kategória:Dezerty
Kategória:Prsník
Sarikoli

**Sarikoli** je jazyk z pamírskej podskupiny indoiránskych jazykov (ktoré patria do jazykovej rodiny indoeurópskych jazykov). Používa sa v Číne, v západnej časti autonómnej oblasti Sin-ťiang. Niekoľko málo hovorcov žije aj v Kašmíre (v časti ovládanej Pakistanom).

Jazykom sarikoli hovoria Tadžikovia, preto je v Číne tiež označovaný ako tadžičtina. Od tadžičtiny používanej v Tadžikistane sa ale veľmi líši, tadžičtina v Tadžikistane je v podstate dialektom perzštiny a patrí do podskupiny západoiránskych jazykov, zatiaľ čo sarikoli patrí medzi východoiránske jazyky. Podľa Ethnologue mal jazyk sarikoli v roku 2000 okolo 16 000 hovorcov, podľa iných odhadov je ale počet hovorcov o niečo vyšší. Väčšina hovorcov sarikoli používa aj čínštinu alebo ujgurčinu.

Sarikoli sa často zapisuje ujgurskou verziou arabského písma, niekedy sa zapisuje aj latinkou. V niektorých ruských prepisoch sa používala aj cyrilika.

Sarikoli nemá vlastnú jazykovú verziu Wikipédie, ale táto jazyková verzia sa pripravuje vo Wiki Inkubátore.

## Abeceda
Sarikolská abeceda, prepis do latinky:
 **a** , **e** , **ɛy** , **ɛw** , **ə**, **i** , **o** , **u** , **ы** , **p** , **b** , **t** , **d** , **k** , **g** , **q** , **c** , **ʒ** , **č** , **ǰ** , **s** , **z** , **x̌** , **γ̌** , **f** , **v** , **θ** , **δ** , **x** , **γ** , **š** , **ž** , **w** , **y** , **m** , **n** , **l** , **r**

## Príklady
### Číslovky

## Ukážka
Ukážka textu v jazyku sarikoli, prepis do latinky:

* Veδǰ na veδǰ, i qalandar veδǰ. Wí-yan-i veδǰ i γ̌ín-ay aróy pыc. Wi aróy pы́c-ir γ̌in na vrɛyd-i. Woδ bačóxéyl lévin iko: «Ató, maš tɛy ǰald ka!» I maθ-át wef ató tizd γ̌in x̌ikéyg-ir wef-ir. Ič ǰuy γ̌in na vrɛyd, wázhafest az ыm.

Slovenský preklad textu:

* *Nebol to derviš. Mal troch synov. Títo traja synovia nemali manželky. Jedného dňa mu povedali: „Otče, ponáhľaj sa s našimi svadbami!“ Jedného dňa sa otec vydal hľadať synom manželky. Už sa nikdy nevrátil.*

Kategória:Jazyky v Číne
Kategória:Iránske jazyky
Whale tail

[náhľad|Whale tail nad okrajom [Džínsy|džínsov s nízkym pásom]]
**Whale tail** () je zadná časť tangáčov alebo g-stringov v tvare písmena Y, ktorá je viditeľná nad okrajom nohavíc s nízkym pásom, šortiek alebo sukní, a pripomína chvost veľryby. Táto móda bola populárna na začiatku 21. storočia a v priebehu desaťročia upadla, ale v posledných rokoch sa stala módnejšou.

Nohavice s nízkym pásom, ako napríklad džínsy s nízkym pásom alebo nohavice s pásom okolo bokov, a tangá s vyšším strihom viedli k tomu, že bol viac odhalený whale tail. Tento trend sa spájal aj s trendom nosenia tetovaní na spodnej časti chrbta.

Toto slovo bolo v januári 2006 vybrané American Dialect Society za „najkreatívnejšie slovo“ roka 2005.

## Referencie

## Iné projekty

## Pozri aj
* cameltoe

## Zdroj

Kategória:Slangové výrazy
Kategória:Sexuálny slang
Kategória:Neologizmy
Lipovec (vrch v Myjavskej pahorkatine)

**Lipovec** () je vrch v pohorí Myjavská pahorkatina, krajinnom celku Slovensko-moravských Karpát. Leží nad obcou Prietrž, približne  západne od Brezovej pod Bradlom a asi  východne od Senice. 

## Poloha
Nachádza sa v juhozápadnej časti pohoria. Vrch leží v Trnavskom kraji, v okrese Senica a zasahuje na katastrálne územie obce Prietrž. Najbližšími sídlami sú južne situovaná osada Rehušovci obce Prietrž, západne ležiaca samotná obec Prietrž, severne leži ďalšia osada Prietrže, východne ležia osady Bukovca a juhovýchodne osady mesta Brezová pod Bradlom. 

## Opis
Vrch leží na okraji pohoria v blízkosti Malých Karpát. Východným smerom susedí Bradlo () a Rovienky (), severovýchodným Židovské (), severným Branč () a Chorvátsky vrch (), južným Varáková () a juhovýchodným Ostriež (), Baranec () a Klenová (). Severné a západné svahy odvodňuje Dankácky potok do rieky Myjava v povodí Moravy, východnú časť masívu odvodňujú prítoky Brezovského potoka smerujúceho taktiež do rieky Myjava.

### Výhľady
Vďaka rozhľadni, nesúvislému väčšinou krovinatému porastu vrcholovej časti a polohe  ponúka Lipovec zaujímavé kruhové výhľady. Viditeľné sú okolité vrchy pohoria, no tiež blízke Malé Karpaty, Chvojnická pahorkatina a Biele Karpaty. Pri priaznivých podmienkach vidieť aj Považský Inovec.

## Prístup
* asfaltocou cestou z centra Prietrže k osade Rehušovci a pamätníku SNP a následne poľnou cestou na vrchol

## Referencie

## Pozri aj
* Myjavská pahorkatina
* Zoznam rozhľadní na Slovensku

## Iné projekty

## Externé odkazy
* Poloha na turistickej mape

Kategória:Vrchy v Myjavskej pahorkatine
Kategória:Vrchy pod 1000 metrov na Slovensku
Kategória:Vrchy v okrese Senica
Kategória:Prietrž (okres Senica)
Kategória:Rozhľadne na Slovensku
Antracén-9,10-ditiol

**Antracén-9,10-ditiol** (**DTA**, z anglického *9,10-dithioanthracene*) je organická molekula odvodená od antracénu, ktorá má dve tiolové skupiny.

V roku 2004 bolo ukázané, že tieto molekuly môžu „chodiť“ po kovových povrchoch, čím napodobňujú ľudskú chôdzu na dvoch nohách. Tiolové skupiny na oboch stranách molekuly fungujú ako „nohy“. Keď je molekula zahriata na plochom povrchu medi, tiolové skupiny sa zdvihnú z povrchu, najprv jedna a potom druhá, čo umožňuje pohyb molekuly vpred po povrchu.

Počas testov v University of California Riverside Center for Nanoscale Science and Engineering urobila molekula asi 10 000 „krokov“ bez asistencie „nanozvodidiel“  alebo „nanokoľajníc“. Podľa opisu jedného z výskumníkov molekula „chodí“ podobne ako človek, ktorý dvíha jednu nohu zatiaľ čo druhú má na zemi, čím sa posúva dopredu – molekula má vždy jednu tiolovú skupinu naviazanú na plochý povrch, čo zabraňuje otáčaniu molekuly do strán. Výskumníci veria, že by tento projekt mohol viesť k vývoju molekulových počítačov, v ktorých by DTA alebo podobné molekuly fungovali ako „nanopočítadlá“.

## Referencie

## Iné projekty

## Zdroj

Kategória:Nanomateriály
Kategória:Tioly
Kategória:Antracény
Diuréza

**Diuréza** je objem moču vylúčený z organizmu za 24 hodín. Priemerná diuréza zdravého dospelého jedinca predstavuje objem okolo 1500&nbsp;ml, čomu by mal zodpovedať aj denný príjem tekutín. Moč vzniká filtráciou krvi v glomeruloch obličiek, pričom filtrát dosahuje objem až 180&nbsp;litrov. Úlohou nefrónov je tento objem zredukovať až na 1&nbsp;% pôvodného objemu. 

Diurézu reguluje hormón secernovaný z neurohypofýzy mozgu, ktorý sa nazýva antidiuretický hormón. Pôsobí tak, že znižuje diurézu (preto prefix anti-).

Ďalším hormónom, ktorý reguluje diurézu je átriálny natriuretický peptid (ANP), ktorý je secernovaný bunkami predsiení srdca (predsieň = átrium) ako odpoveď na väčšie rozšírenie predsiení, čo je dôsledkom zvýšeného prítoku krvi zo žíl do srdca, čo sa deje v dôsledku zvýšeného objemu extracelulárnej tekutiny.  Átriálny natriuretický peptid zvyšuje glomerulárnu filtráciu, čím sa zvýšia straty Na+ (sodík = natrium), a zároveň znižuje reabsorpciu sodíka späť z moču do plazmy, čím zvyšuje objem definitívneho moču.

Správny objem moču sa označuje pojmom normúria. Zvýšená diuréza, čiže chorobne zvýšený objem moču, sa označuje ako polyúria. Znížená diuréza, čiže chorobne znížený objem moču, sa ioznačuje ako oligoúria. Veľmi nizka diuréza až absencia močenia sa označuje ako anúria. Zvýšená chorobná potreba močiť v noci sa označuje ako nyktúria.

Diabetes insipidus je ochorenie spojené s vysokou tvorbou finálneho moču (polyúriou), pričom sa často pozoruje, že u daného pacienta je polyúria konštantná (môže dosiahnuť až 20&nbsp;litrov moču denne, pričom zdravý jedinec vymočí len desatinu tohto objemu). Objemu finálneho moču u pacientov s diabetes insipidus je variabilný.

## Referencie

Kategória:Vylučovanie
Kategória:Nefrológia
Žabokrecký potok (prítok Nitry)

**Žabokrecký potok** je vodný tok v Podunajskej pahorkatine na území okresu Partizánske. Je to pravostranný prítok rieky Nitry s dĺžkou približne 6 km a je tokom IV. rádu.

## Priebeh toku
Potok pramení na severe strednej časti Podunajskej pahorkatiny, v geomorfologickom podcelku Nitrianska niva a jej časti Stredonitrianska niva, v lokalite Štálov, v nadmorskej výške približne  Od prameňa v málo zvlnenej, poľnohospodársky využívanej oblasti tečie krátko juhozápadným smerom. Lemovaný pobrežnou vegetáciou sa stáča na juhovýchod a následne na juh a vteká do intravilánu Malých Bielic, mestskej časti Partizánskeho. Križuje cestu I/64 a ostro sa stáča na západ. Opúšťa Malé Bielice, priberá malý pravostranný prítok a popri priemyselnom parku pokračuje rovinatou oblasťou Nitrianskej nivy. V blízkosti Žabokriek nad Nitrou sa mierne stáča juhozápadným smerom a križuje železničnú trať Nové Zámky – Prievidza. Neďaleko železničnej stanice Žabokreky nad Nitrou priberá menšie pravostranné prítoky a od severu a západu lemuje miestne štrkovisko. Dolný tok od vodnej plochy už opäť lemuje pás pobrežnej vegetácie a okolo Hagarkinho mlyna sa stáča južným smerom k rieke Nitre. Do jej bočného ramena sa vlieva východne od Chynorian, v nadmorskej výške približne  Potok patrí do širšieho povodia rieky Váh.

Potok pramení a na hornom toku preteká katastrom Malých Bielic, mestskej časti Partizánskeho, následne pokračuje územím obce Žabokreky nad Nitrou a napokon i katastrom Chynorian. Preteká iba okresom Partizánske v Trenčianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska niva, Stredonitrianska niva

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Partizánske
Kategória:Chynorany
Kategória:Žabokreky nad Nitrou
Kategória:Partizánske
Lyzínvazopresín

**Lyzínvazopresín** alebo **lypresín** je typ vazopresínu, ktorý sa vyskytuje u prasiat, hrochov a príbuzných živočíchov. U človeka a väčšiny ostatných živočíchov sa vyskytuje arginínvazopresín, ktorý sa od lyzínvazopresínu líši ôsmou aminokyselinou v sekvencii nonapeptidu: u človeka je to arginín, u prasiach a hrochov lyzín. Lyznvazopresín bolo prvé liečivo používané proti diabetu insipidu. Neskôr bol pripravený terlipresín, čo je proliečivo, ktoré má na N-terminálnom konci tri glycínové zvyšky, ktoré sa vplyvom endotelovej endopeptidázy odštiepia za tvorby lyzínvazopresínu. Lyzínvazopresín (a teda aj terlipresín) sa líšia od arginínvazopresínu preferenciou voči vazopresínovému receptoru V<sub>1</sub> a vazopresínovému receptoru V<sub>2</sub>, čím je dané aj ich rôzne farmakologické použitie v terapii.

## Referencie

## Pozri aj
* arginínvazopresín
* vazopresín
* terlipresín
* dezmopresín
* vazopresínový receptor
* diabetes insipidus
* portálna hypertenzia
* cirhóza pečene

Kategória:Liečivá
Kategória:Hormóny
Dezmopresín

[náhľad|Porovnanie štruktúry dezmopresínu a [Vazopresín|vazopresínu]]
**Dezmopresín** (niekde **desmopresín**, **DDAVP**, **1-deamino-8-<small>D</small>-arginín vazopresín**) je syntetický analóg vazopresínu vyvinutý Milanom Zaoralom na Ústave organickej chémie a biochémie Československej akadémie vied v Prahe v šesťdesiatych rokoch dvadsiateho storočia. Koncom šesťdesiatych rokov dezmopresín licencovala Československá akadémia vied švédskej farmafirme Ferring AB a od začiatku sedemdesiatych rokov sa začal dezmopresín vyrábať v Československu a vo Švédsku. Dezmopresín sa dodnes využíva v klinickej praxi.

U ľudí sa vyskytuje vazopresín vo forme arginínvazopresínu, ktorý má ôsmu aminokyselinu v sekvencii nonapeptidu L-arginín, čiže arginín s prirodzenou stereochémiou na α-uhlíku. V dezmopresíne bol L-arginín nahradený za D-arginín, čo je bežná stratégia medicinálnej chémie peptidov, ktorou sa zabraňuje enzymatickej hydrolýze peptidovej väzby v organizme, čím sa predĺži biologický polčas liečiva peptidového charakteru a zlepšia sa jeho farmakokinetické vlastnosti. Druhou zmenou v štruktúre oproti ľudskému arginínvazopresínu je absencia aminoskupiny v α-polohe cysteínu, ktorý je prvou aminokyselinou v sekvencii nonapeptidu. Z farmakodynamického hľadiska je dezmopresín výhodnejší ako vazopresín, pretože má zvýšenú aktivitu na vazopresínovom receptore V<sub>2</sub>, čím sa zvýrazňuje antidiuretické účinky a potláča sa vplyv na zvyšovanie krvného tlaku sprostredkovaného vazopresínovými receptormi V<sub>1</sub>.

Dezmopresín sa nemôže podávať perorálne kvôli jeho peptidovému charakteru, pretože by bol okamžite zhydrolyzovaný na jednotlivé aminokyseliny enzýmami z radu peptidáz a proteináz, ktoré sú prítomné v tráviacom trakte. Z tohto dôvodu sa aplikuje v sublinguálnych tabletách, pričom za z priestoru spod jazyka liečivo okamžite dostáva do krvi, čím sa eliminuje nebezpečenstvo rozkladu liečiva peptidázami a proteinázami. Ďalším spôsobom podania je nazálne vo forme spreja do nosa, pričom sa liečivo zo sínusov nosa dostáva priamo do krvi. 

Dezmopresín je indikovaný v stavoch centrálneho diabetu insipidu, teda pri poruchách vylučovania vazopresínu z neurohypofýzy, pričom musí byť zachovaná schopnosť organizmu reagovať na vazopresín. Ďalej sa využíva pri enuréze, teda nočnom pomočovaní u detí od piatich rokov. Ďalšou indikáciou dezmopresínu je nyktúria, teda vysoká tvorba moču počas spánku, ktorej dôsledkom je časté nočné močenie s vysokými objemami vylučovaného moču a príslušné poruchy spánku vyplývajúce z prerušovania spánku z dôvodu nutkania na močenie.

## Referencie

## Pozri aj
* vazopresín
* diuréza
* vazopresínový receptor
* enuréza
* nyktúria
* diabetes insipidus
* Ústav organickej chémie s biochémie

Kategória:Liečivá
Kategória:Peptidy
Kategória:Základné a špeciálne esenciálne liečivá podľa WHO
Nezábudka kopcová

**Nezábudka kopcová** () je druh jednoročnej byliny rodu nezábudka, z čeľade borákovité (*Boraginaceae*). Jej prirodzený areál zahŕňa oblasti od Makronézie, cez Maroko a Európu po severný Irak.

Na Slovensku v prirodzenom prostredí rastie iba nominátny poddruh nezábudka kopcová pravá (*Myosotis ramosissima subsp. ramosissima*).

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *Myosotis ramosissima subsp. globularis*  – Veľká Británia, Francúzsko, Španielsko, Portugalsko.
* *Myosotis ramosissima subsp. gracillima*  – západná a južná Európa a Maroko.
* *Myosotis ramosissima subsp. lebelii*  – Francúzsko a Španielsko
* *[[Myosotis ramosissima subsp. ramosissima]]* – od Makronézie, cez Maroko a Európu po severný Irak.
* *Myosotis ramosissima subsp. tubuliflora*  – Alžírsko a Maroko.
* *Myosotis ramosissima subsp. uncata*  – Turecko a Izrael.

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
kopcová
Kategória:Rastliny s modrými kvetmi
Capezzoli di Venere

**Capezzoli di Venere** (, ) je typ talianskych čokoládových bonbónov v tvare vlašského orecha, ktoré sa vyrábajú z gaštanovej pasty, cukru, nizkotučného kakaa a rumového likéru a ich vrch je zdobený „bradavkou“ z bielej čokolády. Dezert sa od 18. storočia tradične vyrába ručne v meste Legnago a pripravuje sa pre špeciálne príležitosti, narodeniny, svadby alebo pre sviatok svätého Valentína.

Recept sa zo zabudnutia do povedomia opäť vrátil vďaka divadelnej hre *Amadeus* (1979) od Petra Shaffera a rovnomenného filmu režiséra Miloša Formana (1984), kde išlo o obľúbený recept skladateľa Antonia Salieriho z Legnaga.

## Referencie

## Pozri aj
* Cassatella di sant'Agata

Kategória:Talianska kuchyňa
Kategória:Dezerty
Kategória:Prsník
Formula 1 v roku 1960

**Sezóna 1960** bola 11. ročníkom majstrovstiev sveta a 3. ročníkom pohára konštruktérov Formuly 1. Kalendár pretekov obsahoval 10 veľkých cien. Sezóna sa začala Veľkou cenou Argentíny 7. februára a skončila sa Veľkou cenou USA 20. novembra 1960. 

Majstrom sveta sa stal po druhýkrát Austrálčan Jack Brabham a titul medzi konštruktérmi si takisto po druhýkrát vybojoval tím Cooper.

Bola to posledná sezóna, ktorá hostila Indianapolis 500. 

Počas sezóny zahynuli traja jazdci: Američan Harry Schell na pretekoch podľa pravidiel Formuly 1. Briti Chris Bristow a Alan Stacey, zahynuli počas Veľkej ceny Belgicka na Spa-Francorchamps.

## Zloženie tímov

## Zmeny pravidiel
Sezóna priniesla zo sebou aj nový štýl bodovania. Z pôvodných piatich bodovaných pozícií, bolo bodovaných šesť pozícií. Za šieste miesto sa udeľoval iba jeden bod.

## Kalendár

### Zmeny kalendára

* Veľká cena Argentíny bola vrátená do kalendára po strate záujmu v roku 1959.
* Veľká cena Belgicka sa vrátila do kalendára po finančných sporoch v roku 1959.
* Z bezpečnostných dôvodov bola Veľká cena Nemecka presunutá z okruhu AVUS na okruh Nürburgring no pre preteky Formuly 2.
* Veľká cena Maroka sa mala konať 1. októbra no bola z finančných dôvodov zrušená.

## Výsledky a umiestnenie

### Výsledky veľkých cien

### Majstrovstvá sveta jazdcov

### Pohár konštruktérov

**''Tučné** výsledky sa započítavajú do celkového poradia.''

## Referencie

1960
Kategória:Formula 1 v roku 1960
Kategória:Šport v 1960
Virgin Racing

**Virgin Racing** (neskôr známy ako **Marussia Virgin Racing**) je bývalý ruský tím Formuly 1, ktorý v šampionáte pôsobil v rokoch 2010 a 2011. Založený bol ako jeden zo štyroch nových tímov prijatých do šampionátu v roku 2010 a sídlo tímu sa nachádzalo v Dinningtone v Spojenom kráľovstve. Tím vznikol spoluprácou medzi spoločnosťou Manor Motorsport a Virgin Group. 

Virgin Racing bol známy tým, že ako prvý tím v histórii Formuly 1 postavil monopost navrhnutý výhradne prostredníctvom výpočtovej dynamiky tekutín (CFD), bez využitia aerodynamického tunela. Tento experiment sa však ukázal ako neúspešný a tím sa nikdy nedokázal etablovať na bodovanom mieste.

## História
Virgin Racing bol oficiálne potvrdený v júni 2009 ako jeden zo štyroch nových tímov, ktoré dostali miesto na štartovom rošte Formuly 1 od sezóny 2010. Zázemie jej poskytla britská spoločnosť Manor Motorsport, ktorá mala skúsenosti z juniorských kategórií. Tím vstúpil do šampionátu pod menom Virgin Racing, keďže spoločnosť Virgin na čele s Richardom Bransonom sa stala titulným partnerom.

Pre sezónu 2010 pripravil tím monopost s názvom VR-01, ktorý bol prvým monopostom vo Formule 1 navrhnutým výhradne pomocou CFD výpočtov v dizajnérskej spoločnosti Wirth Research. Projekt mal demonštrovať moderný prístup k dizajnu, no realita ukázala jeho slabiny. Auto trpelo technickými problémami, nízkou spoľahlivosťou a nedostatočnou rýchlosťou. Najväčším problémom bola palivová nádrž, ktorej nedostatočná kapacita neumožňovala absolvovanie plnej pretekovej vzdialenosti, čo si vyžiadalo úpravy počas sezóny. Jazdcami boli Timo Glock, bývalý pilot Toyoty a nováčik Lucas di Grassi. Tím sa počas celej sezóny pohyboval na konci poľa a nikdy sa neumiestnil na bodovanej pozícií. Najlepším výsledkom bolo 14. miesto Tima Glocka na Veľkej cene Japonska.

Na začiatku sezóny 2011 Virgin Racing oznámil svoj prechod na ruskú licenciu a pokračoval s monopostom MVR-02, ktorý bol opäť navrhnutý pomocou CFD. Jazdecká dvojica sa zmenila, Lucasa di Grassiho nahradil Belgičan Jérôme d’Ambrosio, no Timo Glock zostal. Výkonnostne sa však tím dopredu neposunul a to aj po tom, čo oznámil dlhodobú technickú spoluprácu s McLarenenom, v snahe vylepšiť výkon monopostu. Virgin sa opäť sa ocitol na samom konci poľa, často zvádzal priame súboje iba s nováčikovským tímom HRT. V priebehu sezóny sa ukázalo, že samotné CFD nedokáže nahradiť testovanie v aerodynamickom tuneli, čo viedlo k rozchodu s technickým riaditeľom Nickom Wirthom. Ani tentokrát tím nezískal žiadne body, pričom najlepším výsledkom bolo 14. miesto D’Ambrosia na Veľkej cene Austrálie a Kanady.

Po dvoch sezónach bez jediného bodu a s minimálnym pokrokom vo výkonnosti sa stajňa ocitla vo vážnych finančných problémoch. V roku 2012 sa majoritným vlastníkom stal ruský investor a automobilka Marussia Motors, čím bol aj tím premenovaný na ''Marussia F1 Team''. Tým sa skončila krátka a neúspešná éra Virgin Racing, ktorý zostal zapísaný v histórii Formuly 1 ako príklad projektu s veľkými ambíciami, no bez výsledkov.

## Kompletne výsledky v F1

### Výsledky pretekov

## Referencie

Kategória:Tímy Formuly 1
Les Corons

***Les Corons*** je tretí štúdiový album Pierra Bacheleta, ktorý bol vydaný v roku 1982 vydavateľstvom Polydor. Bachelet naspieval a skomponoval všetky piesne albumu, s ktorých väčšinu otextoval Jean-Pierre Lang. Celkovo nosič obsahuje 10 skladieb o dĺžke cez 33 minút.

## Skladby

#### Spolupracovníci
* Christian Chevalieraranžmány, dirigent (sláčiky)
* Gérard Levavasseurbasová gitara
* Georges Costa, Michel Costazbor
* Guy Mattéonidirigent, klavír
* Lionel Lecreuxbicie
* Bernard Estardynahrávač
* Christian Rosen, Patrice Tisongitara
* Bernard Levitteharmonika, klávesy
* Marc Chantereauperkusie
* Michel Gauchersaxofón
* Pierre Dutourtrúbka

## Referencie

## Pozri aj
* Zoznam skladieb od Pierra Bacheleta

## Externé odkazy
* Les Corons

Kategória:Hudobné albumy z 1982
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Spaghettieis

náhľad|Spaghettieis
náhľad|Príprava Spagettieis
**Spaghettieis** je pôvodne nemecký zmrzlinový dezert. Ide o vanilkovú zmrzlinu lisovanú cez lis na zemiaky alebo na špecle, čím vzniknú zmrzlinové nite pripomínajúce špagety. Tieto špagety sa servírujú na tanieri na šľahačke, a sú zdobené jahodovou omáčkou, ktorá má pripomínať paradajkovú omáčku a tiež mletým kokosom, bielou čokoládou alebo mandľami, čo má pripomínať strúhaný parmezán. Celé jedlo potom pripomína bolonské špagety. Existuje aj varianta bez jahodovej omáčky s kúskami čokolády a orechov, pripomínajúce špagety carbonara. V USA existujú aj varianty s kúskami brownies, ktoré majú pripomínať špagety v rajčinovej omáčke s mäsovými guľkami.

Spaghettieis po prvýkrát vytvoril v 60. rokoch 20. storočia Dario Fontanella, majiteľ zmrzlinárne v Mannheime v Nemecku. Dlhšie bol tento zmrzlinový dezert rozšírený len v Nemecku, až v 21. storočí sa v istej miere rozšíril aj do zvyšku sveta.

## Referencie

## Iné projekty

## Zdroj

Kategória:Dezerty
Kategória:Zmrzliny
Kategória:Nemecká kuchyňa
Chrabriansky kanál

**Chrabriansky kanál** je vodný tok v Podunajskej pahorkatine na území okresu Topoľčany. Je to pravostranný prítok rieky Nitry s dĺžkou približne 10 km a je tokom IV. rádu.

## Priebeh toku
Kanál vzniká na severe strednej časti Podunajskej pahorkatiny, v geomorfologickom podcelku Nitrianska niva a jej časti Stredonitrianska niva, juhovýchodne od Chrabrian v lokalite Dolné lúky, v nadmorskej výške približne  Odpája sa od riečky Bojnianky a smeruje cez Dolné lúky na západ. Južne od Chrabrian sa v blízkosti železničnej trate Nové Zámky – Prievidza stáča na juh k Ludaniciam a priberá menší pravostranný prítok. Vedie východným okrajom obce, kde priberá pravostrannú Dolinu a následne pokračuje starým korytom Nitry. Na okraji Dvorian nad Nitrou sa stáča na juhozápad, priberá ďalší pravostranný prítok a rovinatou, poľnohospodársky využívanou oblasťou tečie opäť na juh. Lemuje východný okraj Kamanovej, kde prijíma ďalší pravostranný prítok a potom i okraj Beliniec. V závere toku tečie okrajom Preselian, kde sa v nadmorskej výške približne  vlieva ako pravostranný prítok do rieky Nitry. Potok patrí do širšieho povodia rieky Váh.

Vodný tok vzniká a spočiatku preteká katastrom obce Chrabrany, nasleduje územie obcí Ludanice, Dvorany nad Nitrou, Kamanová, Belince a Preseľany. Celou dĺžkou tečie iba v okrese Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska niva, Stredonitrianska niva

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Chrabrany
Kategória:Ludanice
Kategória:Dvorany nad Nitrou
Kategória:Kamanová
Kategória:Belince
Kategória:Preseľany
Nezábudka kopcová pravá

**Nezábudka kopcová pravá** () je poddruh jednoročnej byliny rodu nezábudka (*Myosotis*), z čeľade borákovité (*Boraginaceae*).

## Opis
Nezábudka kopcová pravá je jednoročná rastlina s vláknitým koreňom. Byľ je tenká, jednotlivá alebo už od bázy rozkonárená, vysoká 8 až 25 cm, vzpriamená, tupo hranatá, v dolnej časti odstávajúco chlpatá, v hornej časti a v súkvetí pritlačene chlpatá.

Prízemné listy sú krátko stopkaté, nakopené na báze stonky. Čepeľ je úzko obrátene kopijovitá, dlhá do 40 mm, bielo chlpatá. Byľové listy sú dlhé do 25 mm, široké do 5 mm, úzko kopijovité, na vrchole končisté, husto chlpaté.

Súkvetie je v tvare závinku, výrazne predlžené, bez listeňov. Kalich je zvončekovitý, delený, v čase dozrievania plodov dlhý do 4 mm, kališné diely sú pritlačene až odstávajúco chlpaté. Koruna je svetlomodrá, s priemerom 2 až 3 mm, korunná rúrka je kratšia ako kalich.

Plodmi sú elipsovité tvrdky, veľké do 1,5 mm, tupo končisté, svetlohnedé až hnedé, bez okrajového lemu.

## Rozšírenie
Areál rozšírenia nezábudky kopcovej pravej zahŕňa mierne oblasti od Makronézie, cez Maroko a Európu po severný Irak.

Na Slovensku rastie v celej panónskej oblasti. V Karpatoch sa vyskytuje roztrúsene, doteraz nebola zaznamenaná v Slovenskom raji a Strednom Pohornádí. Roztrúsene až vzácne sa vyskytuje v oblasti Beskýd a v Bukovských vrchoch. Najvyššie zaznamenaný výskyt pochádza z Lopušnej, vo výške .

## Ekológia
Nezábudka kopcová pravá rastie na výslnných pasienkoch, krovinatých stráňach a v lesostepiach. Obľubuje výhrevné, výživné humózne, kamenisté, piesočnaté i hlinité pôdy. Obsadzuje vhodné stanovištia od nížin po pahorkatiny, vzácnejšia je v podhorskom až horskom vegetačnom stupni. Kvitne od apríla do mája.

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
kopcová pravá
Kategória:Rastliny s modrými kvetmi
Solanum mammosum

***Solanum mammosum*** je nejedlé panamerické tropické ovocie. Rastlina sa pestuje pre okrasné účely, čiastočne kvôli tomu, že plod sa podobá ľudským prsníkom, zatiaľ čo koniec plodu vyzerá ako kravské vemeno. Je to jednoročná rastlina z čeľade ľuľkovitých (*Solanaceae*) a súčasť rodu ľuľok (*Solanum*), vďaka čomu je rastlina príbuzná baklažánu, paradajke a zemiaku. Toto jedovaté ovocie pochádza z Južnej Ameriky, ale bolo naturalizované v južnom Mexiku, na Veľkých Antilách, v Strednej Amerike a v Karibiku. Rastlina sa dobre prispôsobuje väčšine pôd, ale darí sa jej aj vo vlhkej, hlinitej pôde.
náhľad|Kvet a stonka
Rastlina má tenké jednoduché listy, ktoré sa vyskytujú v striedavo rozvetvených vzoroch s výraznou žilnatinou. Stonku a konáre rastliny pokrývajú chlpaté tŕne. Kvetenstvo obsahuje päť až osem fialových predĺžených púčikov. Plod je bobuľovitého typu s voskovožltou šupkou s červenohnedými semenami. Rastlina sa rozmnožuje rozširovaním semien.

## Referencie

## Zdroj

Kategória:Ľuľkovité
Kategória:Ovocie
Kategória:Bobule
Kategória:Liečivé rastliny
Grokipedia

**Grokipedia** je internetová encyklopédia generovaná umelou inteligenciou, ktorej vznik v septembri 2025 avizoval podnikateľ Elon Musk prostredníctvom svojej startupovej spoločnosti xAI, prevádzkujúcej četbot Grok.

Podľa Muskovho oznámenia táto databáza vedomostí poháňaná umelou inteligenciou má konkurovať Wikipédii. V konečnom dôsledku ju má podľa jeho predstavy nahradiť vďaka tomu, že bude riešiť problémy, ktoré Wikipédii pripisujú jej kritici, vrátane údajnej zaujatej prezentácii faktov, chýb a ideologických skreslení.

Americký webový portál zaoberajúci sa technológiami a médiami *Gizmodo* prirovnal tento plán k projektu Conservapedia z roku 2006.

27. októbra 2025 Musk avizoval spustenie predbežnej verzie encyklopédie na doméne grokipedia.com s objemom približne 885-tisíc článkov v anglickom jazyku, pričom uviedol: *„Grokipedia.com verzia 0.1 je v tejto chvíli dostupná. Verzia 1.0 bude desaťkrát lepšia, ale aj 0.1 je podľa mňa lepšia ako Wikipédia.“*

## Pôvod názvu
Navrhovaný názov pochádza z termínu *Grok* (čo znamená „pochopiť hlboko“) alebo zo slovesa „grokar“, ktoré vo fiktívnom marťanskom jazyku doslovne znamená „piť“ a obrazne „úplne pochopiť“, „milovať“, „spojiť sa s“ alebo „vstúpiť do spoločenstva s“. Toto slovo sa rýchlo stalo bežným medzi fanúšikmi vedeckej fantastiky, hippies a počítačovými hackermi a odvtedy sa dostalo do Oxford English Dictionary a ďalších zdrojov.

Fiktívny marťanský jazyk bol vytvorený pre sci-fi román *[[Stranger in a Strange Land]]* („Cudzinec v cudzej zemi“), ktorý napísal Robert Heinlein a vyšiel v roku 1961.

## Referencie

## Pozri aj
* Wikipédia

## Iné projekty

## Externé odkazy
* Oficiálny web

Kategória:Webové stránky
Kategória:Internetové encyklopédie
Kategória:Umelá inteligencia
Kategória:Elon Musk
Kategória:Vzniklo v 2025
Downblouse

náhľad|Downblouse
**Downblouse** je akt pozerania sa smerom dole na šaty alebo top ženy s cieľom spozorovať alebo odfotografovať jej dekolt alebo prsníky. Môže sa vyskytovať ako forma voyeurizmu alebo sexuálneho fetišizmu. V niektorých jurisdikciách je to sexuálny trestný čin. Táto otázka bola verejne diskutovaná v 21. storočí, hoci sa termín „downblouse“ v angličtine používa už od roku 1994. Od roku 2000 sa zvýšila popularita tajného fotografovania fotografie s odhalenou blúzkou a upskirt fotografie s rozšírením mobilných telefónov s fotoaparátom. NASUWT, britský odborový zväz učiteľov, v roku 2018 hlásil rastúci trend takýchto obrázkov na školách.

Mnohé z týchto tajne nasnímaných fotografií sú nahrávané na webové stránky, ako aj subreddity ako r/CreepShots. Niektoré webové stránky ponúkajú návody na fotenie týchto záberov.

Už v roku 2004 Google uvádzalo približne štyri milióny webových stránok, ktoré boli označené tagmi „upskirt“ a „downblouse“. Niektoré jurisdikcie vrátane Spojeného kráľovstva, Nemecka a niekoľkých amerických. a austrálske štáty majú zákony, ktoré takéto skryté fotografovanie zakazujú. V Spojenom kráľovstve môžu byť ľudia, ktorí robia takéto fotografie a zverejňujú ich online, zaradení do registra sexuálnych delikventov a v Japonsku vláda vyvíjala tlak na výrobcov mobilných telefónov, aby ich telefóny vydávali varovný zvuk vždy, keď sa takéto fotografie nasnímajú. Tieto typy trestných činov „sa vo veľkej miere nehlásia“ a podľa Marie Millerovej, predsedníčky Women and Equalities Committee, sú právne ustanovenia nedostatočné.

## Referencie

## Iné projekty

## Zdroj

Kategória:Prsník
Kategória:Sexuálny fetišizmus
Dlhé vlasy

[náhľad|Portrét [Julie Manetová|Julie Manetovej od Pierre-Augusta Renoira, 1894]]
**Dlhé vlasy** sú účes, pri ktorom sa vlasy na hlave môžu nechať narásť do pomerne veľkej dĺžky. Čo presne prestavuje slovné spojenie „dlhé vlasy“ sa však v jednotlivých kultúrach môže líšiť alebo dokonca aj v rámci týchto jednotlivých kultúr. Napríklad o žene s vlasmi po bradu niektoré kultúry môžu tvrdiť, že má krátke vlasy, zatiaľ čo o mužovi s rovnakou dĺžkou by sa tvrdilo, že má dlhé vlasy.

Naprieč kultúrami sú dlhé lesklé ženské vlasy vo všeobecnosti považované za príťažlivé ako pre mužov, tak aj pre ženy. Prevalencia trichofílie (parcializmu vlasov alebo fetišizmu) v populácii činí 7 % a veľmi dlhé vlasy sú v tejto skupine bežným predmetom oddanosti.

## Referencie

## Zdroj

Kategória:Krycia sústava
Kategória:Prírodné vlákna
Hepatorenálny syndróm

náhľad|Obrázok znázorňujúci koreláciu medzi hemodynamikou a klinickými následkami pri ascite a hepatorenálnom syndróme.
**Hepatorenálny syndróm** je akútne ochorenie obličiek, ktoré nastáva ako dôsledok trvajúceho chronického pokročilého ochorenia pečene. Vyvolávajúcou chorobou býva často cirhóza pečene (závažné nevratné poškodenie pečene vyvolané často alkoholom alebo virózou), prípadne ascites (*i.e.* nafúknuté brucho v okolí pupka z dôvodu hromadenia vody). Napriek zlepšeniam v prežívaní pacientov trpiacich na hepatorenálny syndróm, dlhodobá prognoáza stavu pacienta je zlá, pretože závisí od stupňa závažnosti a reverzibility poškodenia pečene, resp. od možnosti transplantácie pečene. U pacienov trpiacich na cirhózu pečene, ktorá je komplikovaná ascitom , sa hepatorenálny syndróm vyvinie u 18&nbsp;% do jedného roka a až u 39&nbsp;% pacientov do piatich rokov. Nástup hepatorenálneho zlyhania sa dá predpovedať z predchádzajúceho výskytu:

* gastrointestinálneho krvácania (dôsledok varixov a vredov),
* spontánnej bakteriálnej peritonitídy (28 % pacientov s touto infekciou si vyvinie hepatorenálny syndróm, hoci budú správne liečení nenefrotoxickými antibiotikami,

Patogenéza hepatorenálneho syndrómu je dané vazodilatáciou splanchických žíl (žily v bruchu) a vazokonstrikciou žíl obličiek. Hepatorenálny syndróm je reverzibilný a lieči sa vazokonstriktormi splanchických žíl, akými sú analógy vazopresínu so zvýraznenou vazokonstrikčnou aktivitou, ku ktorým patrí lyzínvazopresín, terlipresín alebo ornipresín. Ďalším terapeutikom na prevenciu a liečbu hepatorenálneho syndrómu je intravenózna infúzia albumínu, ktorá vedie na nárast intravaskulárneho objemu. 
[náhľad|Kroky pri procedúre TIPS: A) portálna hypertenzia spôsobila rozšírenie koronárnej žily (šípka) a pupočnej žily (trojuholníková šípka) so spätným tokom. To vedie k [Varix|varixom v pažeráku a žalúdku, ktoré môžu krvácať; B) ihla bola zavedená (cez jugulárnu žilu) a prechádza z pečeňovej žily do portálnej žily; C) trakt je rozšírený balónikom; D) po umiestnení stentu sa portálny tlak normalizuje a koronárne a pupočné žily sa už nenapĺňajú]]
Operatívne sa hepatorenálny syndróm dá riešiť vytvorením žilového skratu z portálnej žily (ktorá privádza odkysličenú krv do pečene) do pečeňovej žily, ktorá ústi do dutej žily. Zákrok sa realizuje zavedením stentu z krčnej žily pacienta do pečene pod fluorescenčným monitorovaním zákroku.

## Biochemický a fyziologický podklad ochorenia
V organizme pacienta trpiaceho na hepatorenálny syndróm je funkčná hypovolémia, čiže nedostatočný objem telesných tekutín, čo vyvolá reflexnú sekréciu vazokonstrikčných hormónov, akými sú:

* renín,
* angiotenzín,
* vazopresín,
* katecholamíny,
* endotelín.

Aktivuje sa RAAS: renínový angiotenzínový aldosterónový systém s náratom hladiny týchto hormónov v krvi. 

Ďalej sa zvýši tonus sympatiku, čo spoločne s účinkom hormónov vedie na vazokonstrikciu ciev obličiek, znížený tok krvi v kortexe obličiek, zníženú perfúziu obličiek, zvýšený tlak v interstíciu.

## Referencie

Kategória:Hepatológia
Ornipresín

**Ornipresín** je analóg vazopresínu, ktorý má na ôsmej pozícii nonapeptidu namiesto arginínu ornitín, čo je biogénna aminokyselina izostérna s lyzínom, ktorej chýba jedna metylénová -CH<sub>2</sub>- skupina v bočnom reťazci aminokyseliny. Ornipresín je teda štruktúrne bližší lyzínvazopresínu ako arginínvazopresínu. Presná sekvencia ornipresínu je teda Cys-Tyr-Phe-Gln-Asn-Cys-Pro-Orn-Glc-NH<sub>2</sub>.

Ornipresín je silná vazokonstrikčná látka používaná v chirurgii na hemostázu (zástavu krvácania) a v lokálnej anestézii na predĺženie nervového bloku vyvolaného lokálnymi anestetikami kokaínového typu. Ornipresín je agonista vazopresínového receptora špecifický pre vazopresínový receptor V<sub>1</sub> s nízkou antidiuretickou aktivitou.

## Referencie

## Pozri aj
* Arginínvazopresín
* Dezmopresín
* Lyzínvazopresín
* Terlipresín
* Vazopresín
* Vazopresínový receptor

Kategória:Liečivá ovplyvňujúce obehovú sústavu
Kategória:Peptidy
Diketopiperazín

**Diketopiperazíny** (**DKP**) alebo **dioxopiperazíny** či **piperazíndióny**, sú organické zlúčeniny odvodené od piperazínu, ktoré majú dve amidové skupiny. DKP sú najmenšie cyklické peptidy. Napriek ich názvu to nie sú ketóny, ale amidy.

## Izoméry
Existujú tri regioizoméry, ktoré sa líšia polohou karbonylových skupín:

* 2,3-diketopiperazín (piperazín-2,3-dión) je oxamid odvodený od etyléndiamínu,
* 2,5-diketopiperazín (piperazín-2,5-dión) je cyklický dipeptid, ktorý možno získať kondenzáciou dvoch α-aminokyselín,
* 2,6-diketopiperazín (piperazín-2,6-dión) možno vnímať ako cyklický imid odvodený od kyseliny iminodioctovej.

Z týchto troch izomérov sa najviac výskumov zaoberá 2,5-DKP. DKP sú súčasťou biologicky aktívnych prírodných produktov, čo inšpirovalo medicinálnych chemikov k použitiu DKP pri vývoji liečiv, vďaka čomu možno obísť problémy s vlastnosťami peptidov pri objavovaní liečiv.

## Syntéza
Substituované 2,5-diketopiperazíny možno pripraviť napríklad zahrievaním aminokyselín. Estery aminokyselín poskytujú vyššie výťažky tejto reakcie.

## Prírodné zdroje
Mnohé organizmy syntetizujú DKP, napríklad baktérie, huby, komplexnejšie morské organizmy a i cicavce. Až 90 % gramnegatívnych baktérií syntetizuje DKP, takže sú často cieľom rôznych štúdií.

## Biologická aktivita
Bolo ukázané, že DKP inhibujú aktivitu baktérií, húb, vírusov a potenciálne i prvokov, a taktiež vykazujú protinádorové a protipriónové vlastnosti. Taktiež bolo ukázané, že napríklad glionitrín je účinný proti meticilín-rezistentnému zlatému stafylokokovi (MRSA) a taktiež proti štyrom rôznym druhom ľudských rakovinových buniek v *[[in vitro]]* testoch. Ako antivirotiká však DKP nie sú veľmi účinné v porovnaní s látkami na trhu.

Napriek veľkému potenciálu rôznorodosti týchto molekúl patria medzi biologicky aktívne DKP najčastejšie tie, ktoré vo svojej štruktúre obsahujú prolín. Taktiež evidentne existuje preferencia konkrétnych stereoizomérov, pretože D,D-stereoizoméry majú silnejší antibiotický účinok.

## Referencie

## Iné projekty

## Zdroj

Kategória:Diketopiperazíny
Kategória:Funkčné skupiny
Fulbright

**Fulbright** môže byť:
* americký grantový, štipendijný a výmenný program, pozri Fulbrightov program
* americký demokarický senátor za Arkansas, zakladateľ programu (* 1905 – † 1995), pozri J. William Fulbright
* mrakodrap v texaskom meste Houston, pomenovaný podľa senátora, pozri Fulbright Tower
Židovský cintorín v Trenčíne

**Židovský cintorín v Trenčíne** je židovský cintorín nachádzajúci sa v Trenčíne. Na cintoríne sa nachádza ťakmer 2 000 hrobov, najstaršie z polovice 17. storočia. Pochovaní sú tu trenčianski rabíni, vojaci z 1. svetovej vojny a predstavitelia a členovia trenčianskej židovskej obce a ľudia z okolitých obcí.

Staršie náhrobky sú vo vrchnej časti, novšie v spodnej časti cintorína. V roku 1978 bol na cintoríne odhalený pamätník židovským protifašistickým bojovníkom a obetiam Holokaustu. V Trenčíne sa tiež nachádzalo pohrebné bratstvo.

Od roku 2016 Židovská náboženská obec Trenčín kosí starú časť cintorína. V roku 2017 na cintoríne pomáhala americká organizácia Heritage Foundation for Preservation of Jewish Cemeteries.

## Referencie

## Pozri aj
* Synagóga v Trenčíne

## Iné projekty

Trenčín
Kategória:Stavby v Trenčíne
Découvrir l'Amérique

***Découvrir l'Amérique*** je štvrtý štúdiový album Pierra Bacheleta, ktorý bol vydaný v roku 1983 vydavateľstvom Polydor. Bachelet naspieval a skomponoval všetky piesne albumu, s ktorých všetky otextoval Jean-Pierre Lang. Celkovo nosič obsahuje 10 skladieb o dĺžke cez 37 minút.

## Skladby

#### Spolupracovníci
* Bernard Estardy, Jean-Pierre Langprodukcia

## Referencie

## Pozri aj
* Zoznam skladieb od Pierra Bacheleta

## Externé odkazy
* Découvrir l'Amérique

Kategória:Hudobné albumy z 1983
Kategória:Hudobné albumy vo francúzštine
Kategória:Popové hudobné albumy
Kategória:Albumy Pierra Bacheleta
Hradiský potok

**Hradiský potok** je potok v regióne Zemplín v subregióne Horný Zemplín, na území obce Dlhé nad Cirochou v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Hodkovca. Má dĺžku . Rád toku VIII. 
## Sútok zdrojníc
Vodný tok *Hradiský potok* sa začína sútokom zdrojníc v lesnom extraviláne na území obce Dlhé nad Cirochou v okrese Snina v Prešovskom kraji v katastrálnom území Dlhé nad Cirochou severne od vrchu *Hradisko*. Východná zdrojnica pramení v  vo vzdialenosti  severovýchodne od vrchu *Hradisko* so  v blízkosti obecnej hranice s vojenským obvodom Valaškovce; má dĺžku . Južná zdrojnica pramení v  vo vzdialenosti  južne od vrchu *Hradisko* so  v blízkosti obecnej hranice s vojenským obvodom Valaškovce; má dĺžku .  
## Opis toku
*Hradiský potok* tečie od sútoku zdrojníc severozápadným smerom okrajom lesného extravilánu územia obce Dlhé nad Cirochou, ľavým brehom obmýva les a pasienok *Stovarova polianka*, pravým brehom obmýva pole *Pod lazom*, vyteká z lesa do poľnohospodárskeho extravilánu, v  vteká do areálu poľnohospodárskej farmy AGRO so živočíšnou výrobou, v  priberá ľavostranný prítok Dlhý potok, ľavým brehom obmýva pole *Záhumienky*, podteká železničnú trať Humenné – Stakčín, vteká do intravilánu obce Dlhé nad Cirochou, podteká ulicu *Hôrka*, *Študentskú ulicu* a *Hlavnú ulicu*, v centrálnej časti intravilánu Dlhého nad Cirochou v  ústi do Hodkovca ako jeho ľavostranný prítok. Hodkovec ďalej ústi do Cirochy. *Hradiský potok* patrí do okresu Snina v Prešovskom kraji. Začína sa, preteká a ústi do vodného toku Hodkovec na území obce Dlhé nad Cirochou v okrese Snina. Patrí do geomorfologického celku Beskydské predhorie, geomorfologického podcelku Humenské podolie. Vodný tok má jeden prítok: Dlhý potok. 

## Pôvod názvu
Prvá zložka dvojslovného názvu vodného toku *Hradiský potok* má pôvod v názve vrchu a lesa *Hradisko*, na svahoch ktorého pramenia obe zdrojnice vodného toku.  Názov vrchu bol prenesený na vodný tok po rozšírení o formant prídavného mena *-ský* s významom *patriaci k Hradisku alebo ináč spájaný s týmto vrchom a lesom*. Z prídavného mena *hradiský* bolo po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Hradiský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Hradiský potok* bol štandardizovaný v roku 1990. V množine slovenskej hydronymie vodných tokov hydronymum *Hradiský potok* je jedinečným hydronymom (október 2025).
## Referencie

Kategória:Vodné toky v okrese Snina
Kategória:Potoky na Slovensku 
Kategória:Vodné toky v Beskydskom predhorí 
Kategória:Dlhé nad Cirochou  
Kategória:Povodie Cirochy
Krušovský kanál

**Krušovský kanál** je vodný tok v Podunajskej pahorkatine na území okresu Topoľčany. Prepája Solčiansky a Bedziansky potok v povodí rieky Nitry, má dĺžku približne 3,8 km a je tokom V. rádu.

## Priebeh toku
Kanál vzniká v severnej časti Podunajskej pahorkatiny, v geomorfologickom podcelku Nitrianska niva a jej časti Stredonitrianska niva, východne od Dolných Chlebian, v nadmorskej výške približne  Odpája sa od Solčianskeho potoka a smeruje cez lokalitu Za majerom na juhozápad. Lemovaný úzkym pásom vegetácie preteká rovinatou krajinou nivy a tečie juhovýchodne od Dolných Chlebian. Priberá malý ľavostranný prítok a poľnohospodársky využívanou oblasťou pokračuje okrajom Krušoviec. Na ich južnom okraji križuje železničnú trať Nové Zámky – Prievidza a cez Lažteky vedie poblíž trate na juhozápad. Na severovýchodnom okraji Topoľčian križuje cestu I/64 a zakrátko sa v nadmorskej výške približne  vlieva ako ľavostranný prítok do Bedzianskeho potoka v povodí rieky Nitry. Kanál patrí do širšieho povodia rieky Váh.

Vodný tok vzniká a celou dĺžkou preteká katastrom obce Krušovce v okrese Topoľčany v Nitrianskom kraji. 

## Referencie

## Pozri aj
* Zoznam vodných tokov v povodí Nitry
* Podunajská pahorkatina, Nitrianska niva, Stredonitrianska niva

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Nitry
Kategória:Vodné toky v okrese Topoľčany
Kategória:Krušovce
Strausberg

**Strausberg** je mesto v nemeckom spolkovom štáte Brandenbursko v krajinskom okrese Märkisch-Oderland, leží zhruba 30 km východne od Berlína.

## Vývoj počtu obyvateľov

ImageSize = width:450 height:220
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:30000
ScaleMajor = unit:year increment:5000 start:0 gridcolor:gray1
PlotData =
  bar:1998 color:gray1 width:1 
   from:0 till:26445 width:15 text:26445 textcolor:red  fontsize:8px
  bar:1999 color:gray1 width:1 
   from:0 till:26370 width:15 text:26370 textcolor:red  fontsize:8px
  bar:2000 color:gray1 width:1 
   from:0 till:26221 width:15 text:26221 textcolor:red  fontsize:8px
  bar:2001 color:gray1 width:1 
   from:0 till:26512 width:15 text:26512 textcolor:red  fontsize:8px
  bar:2002 color:gray1 width:1 
   from:0 till:26629 width:15 text:26629 textcolor:red  fontsize:8px
  bar:2003 color:gray1 width:1 
   from:0 till:26644 width:15 text:26644 textcolor:red  fontsize:8px
  bar:2004 color:gray1 width:1 
   from:0 till:26593 width:15  text:26593 textcolor:red  fontsize:8px
  bar:2005 color:gray1 width:1 
   from:0 till:26533 width:15  text:26533 textcolor:red  fontsize:8px
  bar:2006 color:gray1 width:1 
   from:0 till:26238 width:15  text:26238 textcolor:red  fontsize:8px


## Partnerské mestá
*  Dębno – Poľsko (1978)
*  Frankenthal – Nemecko (1990)
*  Terezín – Česko (1998)

## Galéria

Súbor:Strausberg Luft.jpg|Panoráma
Súbor:Strausberg Altstadt.JPG|Staré mesto
Súbor:Strausberg Stadtmauer.JPG|Hradobný múr


## Externé odkazy
* Oficiálna stránka

## Zdroj

Kategória:Mestá v Brandenbursku
Terlipresín

**Terlipresín** je liečivo odvodené úpravou ''N-''konca lyzínvazopresínu zavedeným troch glycylových aminokyselinových zvyškov. Ide teda o proliečivo, ktoré sa v organizme metabolizuje enterálnou endopeptidázou na lyzínvazopresín. Terlipresín je liečivo, ktoré sa využíva najmä v gastroenterológii, hepatológii a v akútnej medicíne.  Terlipresín zužuje krvné cievy (vazokonstrikcia) a znižuje prekrvenie viacerých orgánov (perfúzia orgánov). To vedie k zníženiu prítomného krvácania a k zvýšeniu krvného tlaku. Terlipresín sa podáva najmä pri akútnom krvácaní z dvanástnikových, pažerákových alebo žalúdočných vredov, okrem toho môže byť použitý pri zlyhávaní obličiek v dôsledku ochorení pečene (tzv. hepatorenálny syndróm). Ďalej sa používa na liečenie pažerákových kŕčových žíl.

## Referencie

## Pozri aj
* lyzínvazopresín
* vazopresín
* arginínvazopresín
* vazopresínový receptor V<sub>1</sub>
* žalúdočný vred
* pažerákový vred
* cirhóza pečene
* portálna hypertenzia

Kategória:Liečivá
Kategória:Peptidy
Kategória:Liečivá ovplyvňujúce obehovú sústavu